laion/Wikipedia-Exotic huggingface dataset:
২০ নভেম্বর

২০ নভেম্বর গ্রেগরীয় বর্ষপঞ্জী অনুসারে বছরের ৩২৪তম (অধিবর্ষে ৩২৫তম) দিন। বছর শেষ হতে আরো ৪১ দিন বাকি রয়েছে। ১৮১৫ - ফ্রান্স, ব্রিটেন, অস্ট্রিয়া, প্রুশিয়া ও রাশিয়ার মধ্যে দ্বিতীয় প্যারিস চুক্তি স্বাক্ষর। ১৮১৮ - ভেনেজুয়েলা স্পেনের শাসনের বিরুদ্ধে স্বাধীনতা ঘোষণা করে। ১৯১৭ – ইউক্রেনকে প্রজাতান্ত্রিক রাষ্ট্র হিসেবে ঘোষণা করা হয়। ১৯৪০ – হাঙ্গেরি ত্রিদলীয় চুক্তি স্বাক্ষরকারী হিসেবে আনুষ্ঠানিকভাবে অক্ষশক্তির অন্তর্ভুক্ত হয়। ১৯৪৫ - ন্যুরেমবার্গ আন্তর্জাতিক বিচারালয়ে নাৎসি যুদ্ধাপরাধীদের বিচার শুরু। ১৯৬২ - সোভিয়েত ইউনিয়ন কিউবা থেকে ইলুশিন বোমারু প্রত্যাহার করতে সম্মত হলে মার্কিন যুক্তরাষ্ট্র অবরোধ তুলে নেয়। ১৭৫০ - টিপু সুলতান, ভারতীয় স্বাধীনতাকামী বীরপুত্র ।(মৃ.০৪/০৫/১৭৯৯) ১৮৩৭ - লিউনি ওয়াটার ম্যান, ফাউন্টেন পেন বা ঝরনা কলমের আবিষ্কর্তা মার্কিন বিজ্ঞানী। ১৮৫৮ - সেলমা লাগেরল্যোফ, নোবেলজয়ী সুইডিশ লেখিকা। ১৮৭৩ - উইলিয়াম কোবলেন্টজ, আমেরিকান পদার্থবিদ। ১৮৮৯ - এডউইন হাবল, মার্কিন জ্যোতির্বিদ। ১৯০১ - ধনঞ্জয় দাস কাঠিয়াবাবা প্রখ্যাত ভারতীয় সাবেক কুম্ভ মেলার প্রেসিডেন্ট বাঙালি নিম্বার্ক সম্প্রদায়ের যোগসাধক, দার্শনিক ও ধর্মগুরু । (মৃ.১৯৮৩) ১৯১৫ - হু ইয়াওবাং, চীনের কমিউনিস্ট পার্টির কেন্দ্রীয় কমিটির মহাসচিব। ১৯২০ - বাংলা চলচ্চিত্র ও নাট্যজগতের খ্যাতিমান অভিনেতা কালী বন্দ্যোপাধ্যায়।(মৃ.০৫/০৭/১৯৭৩) ১৯২৩ - নাদিন গার্ডিমার, দক্ষিণ আফ্রিকার নোবেলজয়ী সাহিত্যিক। ১৯৩২ - সুফিয়া আহমেদ, বাংলাদেশী শিক্ষাবিদ ও ভাষাসৈনিক।(মৃ.০৯/০৪/২০২০) ১৯৬৩ - টিমোথি গাওয়ারস, ফীল্ডস মেডাল বিজয়ী কেমব্রিজ বিশ্ববিদ্যালয়ের গণিতের অধ্যাপক। ২০০২ - আরফান হোসাইন রাফি, বাংলাদেশী লেখক, সাংবাদিক। ১৯১০ - লিও তলস্তয়, খ্যাতিমান রুশ লেখক।(জ.২৮/০৮/১৮২৮) ১৯৩৯ - দীনেশচন্দ্র সেন, লোকসাহিত্য বিশারদ ও বাংলা সাহিত্যের ইতিহাসকার।(জ.০৩/১১/১৮৬৬) ১৯৮৪ - কবি ফয়েজ আহমদ। ১৯৯৯ - আমিন্‌তোরে ফান্‌ফানি, ইতালীয় রাজনীতিবিদ ও প্রধানমন্ত্রী। ১৯৯৯ - সুফিয়া কামাল, বাংলাদেশের প্রথিতযশা কবি, লেখক ও নারীবাদী।(জ.২০/০৬/১৯১১) ২০১০ - মীর শওকত আলী, বীর উত্তম খেতাবপ্রাপ্ত বাংলাদেশী মুক্তিযোদ্ধা ও সেক্টর কমান্ডার। ২০২২ - কলকাতার সিরিয়ালে বেশ পরিচিত মুখ ঐন্দ্রিলা শর্মা। (জ.১৯৯৮) বিশ্ব শিশু দিবস
হিমধস

যখন তুষারাবৃত উঁচু পর্বতের কোনও দুর্বল তুষারস্তরের উপর বসে থাকা একটি সুসংবদ্ধ তুষারস্তুপ (snow pack) বা তুষারাবরণ (snow cover) ভেঙে খাড়া ঢাল বেয়ে দ্রুত পিছলে নেমে আসে, তখন সেই ঘটনাকে হিমধস (ইংরেজি: Avalanche বা Snowslide) বলে। হিমধসের সমার্থক কিছু পরিভাষা হল হিমানীসম্পাত, হিমানীসম্প্রপাত, হিমস্খলন, ইত্যাদি। একবার শুরু হবার পরে সাধারণত হিমধসের বেগ দ্রুত বৃদ্ধি পেতে থাকে এবং এর ভর ও আয়তন বৃদ্ধি পেতে থাকে। হিমধস সাধারণত একই পার্বত্য এলাকায় একই পথে বারংবার ঘটে, যাকে হিমধস পথ (Avalanche path) বলা হয়। গড়ে যতটুকু সময় পরপর একই পথে হিমধস ঘটে, তাকে পুনরাগমন বিরতি (Return interval) বলে। হিমধস পথটি তিনটি অংশ নিয়ে গঠিত -- নিষ্ক্রান্তি অঞ্চল (Release zone), পথ (track) এবং অবক্ষেপণ অঞ্চল (Deposition zone)। হিমধস সাধারণত পার্বত্য অঞ্চলে শীতকালে বা বসন্তকালে হয়ে থাকলেও হিমবাহের চলনের কারণে বছরের যেকোনও সময়েই এটি ঘটতে পারে। মূলত মাধ্যাকর্ষণের কারণে হিমধসের সৃষ্টি হলেও এর পেছনে আরও কারণ থাকতে পারে। পর্বতে তুষারপাতের কারণে উপরের তুষারস্তরের ওজন বৃদ্ধি, কিংবা কোনও বিশেষ কাঠামোগত কারণে তুষারের ভেতরের ভারবহন ক্ষমতা হ্রাস পাওয়া, ইত্যাদি হিমধসের পেছনের মূল কারণ হতে পারে। সাধারণত কোনও তুষারঝড়ে ১ ফুট বা তার বেশি পুরু তুষারপাত হলে তার ঠিক ২৪ ঘণ্টার মধ্যে হিমধসের সম্ভাবনা বেশি থাকে। তুষারের দ্রুত স্তুপীভবনের ফলে তার নিচের জমাট হিমখণ্ডের উপর চাপ অতিরিক্ত বৃদ্ধি পায় এবং এর ফলে হিমখণ্ডের নিচের একটি দুর্বল স্তরে ফাটল ধরে। হিমখণ্ডের স্তরগুলি সারা শীতকাল ধরে একের পর এক সৃষ্টি হয়; একটি স্তর আরেকটি স্তরের সাথে কীভাবে আবদ্ধ থাকে, সেটিই নির্ধারণ করে কোন্‌ স্তরটি দুর্বল হবে ও ভেঙে যাবে। পার্বত্য অঞ্চলে হিমধস একটি প্রাকৃতিক দুর্যোগ হিসেবে গণ্য হয় কেননা এতে বিপুল পরিমাণ ভরবিশিষ্ট তুষার অত্যন্ত দ্রুতবেগে ধাবিত হয় এবং এর পথের উপরে পড়ে এমন সবকিছু ধ্বংস করে দিতে পারে। সেইসাথে মানুষ ও অন্যান্য প্রাণী বরফের নিচে চাপা পড়ে ও আটকা পড়ে মারা যেতে পারে। হিমধসে আটকা পড়ে গেলে হিমখণ্ড বা হিমস্তুপ থেকে যত তাড়াতাড়ি সম্ভব সরে যেতে হয়। কিন্তু বেশির ভাগ ক্ষেত্রেই এটি সম্ভব হয় না। তাই স্কিকারী বা স্নোবোর্ডকারীরা সরাসরি নিচের দিকে দ্রুত ধাবিত হয়ে পরে ডানে বা বামে সরে যেতে পারে। স্নোমোবিল চালকেরা মোটরের গতি বাড়িয়ে বিপদ থেকে রক্ষা পেতে পারে। যদি এর পরেও মুক্তি না পাওয়া যায়, তাহলে কোন শক্ত গাছকে আকড়ে ধরতে হয়। গাছ না থাকলে জোরে সাঁতার কাটতে হয়, কেননা মানুষের শরীর হিমধসের চেয়ে তিন গুণ ভারী এবং খুব সহজেই ডুবে যেতে পারে। হিমধস একবার থেমে গেলে এটি কংক্রিটের মতো শক্ত হয়ে জমাট বেঁধে যায়, তাই একবার হিমধসের ভেতরে আটকা পড়ে গেলে আর বের হবার উপায় নেই। যদি ১৫ মিনিটের মধ্যে খুঁড়ে বের করা হয়, তাহলে বেঁচে থাকার সম্ভাবনা প্রায় ৯৩%। কিন্তু ৪৫ মিনিটের পরে বেঁচে থাকার সম্ভাবনা খুব কম, মাত্র ২০ থেকে ৩০%। ২ ঘণ্টা পরে খুবই কম লোক বেঁচে থাকে। ইউরোপে ও উত্তর আমেরিকাতে হিমধসের বিপদ বা ঝুঁকি নির্দেশকারী স্কেল বা মাপনী আছে, যেগুলি পর্বতারোহীদেরকে সতর্ক করতে সাহায্য করে। Sue A. Ferguson; Edward R. LaChapelle (২০০৩), The ABCs of Avalanche Safety, The Mountaineers Book, পৃষ্ঠা 8–10 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Avalanches, National Geographic, সংগ্রহের তারিখ জুলাই ৭, ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ভূমিধস
রবার্ট হেইন্স

রবার্ট ক্রিস্টোফার হেইন্স (ইংরেজি: Robert Haynes; জন্ম: ২ নভেম্বর, ১৯৬৪) জ্যামাইকার কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯১ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছেন রবার্ট হেইন্স। ১৯৮১-৮২ মৌসুম থেকে ১৯৯৪-৯৫ মৌসুম পর্যন্ত রবার্ট হেইন্সের প্রথম-শ্রেণীর খেলোয়াড়ী জীবন চলমান ছিল। জ্যামাইকার কার্যকরী লেগ স্পিনার হিসেবে রবার্ট হেইন্সের সুনাম রয়েছে। ঘরোয়া ক্রিকেটে দূর্দান্ত খেলেছিলেন। তবে, অংশগ্রহণকৃত আটটি ওডিআইয়ে তেমন কোন দর্শনীয় ক্রীড়াশৈলী প্রদর্শন করতে পারেননি। সমগ্র খেলোয়াড়ী জীবনে আটটিমাত্র ওডিআই খেলার সুযোগ পেয়েছিলেন তিনি। কোন টেস্টে অংশগ্রহণের সুযোগ পাননি। ১৭ অক্টোবর, ১৯৮৯ তারিখে শারজায় পাকিস্তানের বিপক্ষে একদিনের আন্তর্জাতিকে অভিষেক পর্ব সম্পন্ন হয় রবার্ট হেইন্সের। ১৮ ডিসেম্বর, ১৯৯১ সিডনিতে তারিখে স্বাগতিক অস্ট্রেলিয়ার বিপক্ষে সর্বশেষ ওডিআইয়ে অংশ নেন। ক্রিকেট খেলা থেকে অবসর গ্রহণের পর ১৯৯৯ থেকে ২০০৬ সময়কালে জ্যামাইকার কোচের দায়িত্বে ছিলেন। ২০০৪-০৫ মৌসুমে দলটিকে ক্যারিব বিয়ার কাপে সুন্দরভাবে পরিচালনা করেন। কিন্তু, পরবর্তী মৌসুমে দলটি পয়েন্ট তালিকার নিচেরদিকে অবস্থান করলে দায়িত্বভার পরিত্যাগ করতে হয়। এরপর জুলাই, ২০০৮ সালে জাতীয় দল নির্বাচকমণ্ডলীতে ক্লাইড বাটসের নেতৃত্বে সদস্যরূপে মনোনীত হন। "Players / West Indies / ODI caps"। Cricinfo। সংগ্রহের তারিখ ২০১৯-০২-০১।  "West Indies ODI Batting Averages"। Cricinfo। সংগ্রহের তারিখ ২০১৯-০২-০১।  "West Indies ODI Bowling Averages"। Cricinfo। সংগ্রহের তারিখ ২০১৯-০২-০১।  ডেসমন্ড হেইন্স কিথ আর্থারটন ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে রবার্ট হেইন্স (ইংরেজি) ক্রিকেটআর্কাইভে রবার্ট হেইন্স (সদস্যতা প্রয়োজনীয়) (ইংরেজি)
দবির সাহেবের সংসার

দবির সাহেবের সংসার হচ্ছে ২০১৪ সালে বাংলাদেশে মুক্তিপ্রাপ্ত একটি বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন জাকির হোসেন রাজু ও জাজ মাল্টিমিডিয়ার ব্যানারে প্রযোজনা করেছেন শীষ মনোয়ার। এতে মূখ্য ভূমিকায় অভিনয় করেছেন বাপ্পি চৌধুরী, মাহিয়া মাহি, আসিফ ইমরোজ, আলীরাজ, আলেকজান্ডার বো সহ আরোও অনেকে। এটি মুক্তি পায় ২০১৪ সালের ৪ এপ্রিল। চলচ্চিত্রটিতে বিশেষ ভূমিকায় অভিনয় করেছেন শাকিব খান। চলচ্চিত্রটির গল্প দবির সাহেকে (আলীরাজ) ঘিরে, যিনি তার দ্বিতীয় মেয়েকে (মাহিয়া মাহী) শৈশবে হারিয়ে ফেলেন। এদিকে, তিনি কুদ্দুস (বাপ্পি চৌধুরী) ও কুতুব (আসিফ ইমরোজ) নামে দুই কর্মচারী রাখেন, তার মেয়েকে খুঁজে বের করতে। মাহিয়া মাহি - চুমকি/ডেইজি/প্রতিক্ষা, দবির সাহেবের মেয়ে বাপ্পি চৌধুরী - কুদ্দুস আসিফ ইমরোজ - কুতুব আলীরাজ - গুলজার আলেকজান্ডার বো - খলনায়ক শাকিব খান - বিশেষ উপস্থিতি আমার প্রাণের প্রিয়া "ভালো যাচ্ছে 'দবির সাহেবের সংসার'"। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "কমেডি ছবি 'দবির সাহেবের সংসার' | DeshNews24.com"। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "Daily Manab Zamin | 'দবির সাহেবের সংসার' মুক্তি পেয়েছে"। ৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  তবুও ভালো যাচ্ছে 'দবির সাহেবের সংসার' :: দৈনিক ইত্তেফাক "অতিথি চরিত্রে শাকিব খান"। দৈনিক সমকাল। ৪ এপ্রিল ২০১৪। ১৬ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৯।
কাজী মিসবাহুন নাহার

ডাঃ কাজী মিসবাহুন নাহার হলেন বাংলাদেশের একজন চিকিৎসক ও অভিনেত্রী। নাট্যাঙ্গনে, বিশেষতঃ বাংলাদেশের মঞ্চনাটকের জগতে তিনি কাজী তামান্না নামেই অধিক পরিচিতি। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। প্রখ্যাত সাংবাদিক কাজী মোহাম্মদ ইদ্রিস তার পিতা এবং সমাজকর্মী কাজী আজিজা ইদ্রিস তার মাতা। চিকিৎসক সেবার সাথে জড়িত কাজী তামান্না বাংলাদেশের স্বাধীনতা যুদ্ধের সময় সেবা-সুশুশ্রা করেছেন মুক্তিযোদ্ধাদের। নাট্যদল থিয়েটারের সাথে জড়িত তামান্না ‘৬৯-এর গণআন্দোলনের সময় বাংলা একাডমি প্রাঙ্গণে প্রথমবারের মতো মঞ্চায়িত রবীন্দ্রনাথ ঠাকুরের ‘রক্তকরবী’ নাটকের ‘নন্দিনী’ চরিত্রে অভিনয় করেন। বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা। "কাজী তামান্নার জন্য ভালোবাসা"। দৈনিক কালেরকন্ঠ (অনলাইন ভার্সন)। ৩০ মার্চ ২০১৯। সংগ্রহের তারিখ ২৭ জুন ২০১৯।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ২৭ জুন ২০১৯।  "ড. কাজী মিসবাহুন নাহারকে থিয়েটারের সংবর্ধনা, সঙ্গে 'দ্রৌপদী পরম্পরা'"। রূপসী বাংলা, ইউএস। ২৯ মার্চ ২০১৯। সংগ্রহের তারিখ ২৭ জুন ২০১৯।  "কাজী তামান্নাকে থিয়েটারের সংবর্ধনা"। দৈনিক সমকাল (অনলাইন ভার্সন)। ৩০ মার্চ ২০১৯। ১৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৭ জুন ২০১৯। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৭ জুন ২০১৯।  "প্রধানমন্ত্রী শেখ হাসিনা স্বাধীনতা পদক-২০১৯ হস্তান্তর করেন..."। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৫ মার্চ ২০১৯। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।
মন্থনা জমিদার বাড়ি

মন্থনা জমিদার বাড়ি বা দেবী চৌধুরানীর বাড়ি বাংলাদেশের রংপুর জেলার পীরগাছা উপজেলার মন্থনা নামক স্থানে অবস্থিত, যা বর্তমানে রাজবাড়ী নামে পরিচিত। এটি এক ঐতিহাসিক জমিদার বাড়ি। প্রায় ০৮ একর জায়গা জুড়ে ১৭০৩-৪ খ্রিঃ এই জমিদার বাড়ির গোড়াপত্তন। তবে এই জমিদার বাড়ির আশেপাশে বিস্তৃত আরো ২০ একর জায়গা আছে যেগুলো খাল এবং বড় পুকুর ও ফসলি জমি বেষ্টিত রয়েছে। এই জমিদার বাড়ি ও বংশের প্রতিষ্ঠাতা জমিদার অনন্তরাম। জমিদার অনন্তরাম কোচবিহার রাজার একজন কর্মচারী ছিলেন। তিনি একজন বারেন্দ্রীয় ব্রাহ্মণ ছিলেন। কোচবিহার রাজার কর্মচারীর থাকা অবস্থায় তিনি উক্ত এলাকার জমিদারী লাভ করেন। তখন তিনি কোচবিহার মহারাজার শাসনাধীন আওতায় জমিদার ছিলেন। পরবর্তীতে ১৭১১ সালে মোঘল আমল বাহিনী কোচবিহার আক্রমণ করে। তখন কোচবিহারের যত কর্মচারী ও জমিদার ছিলো সকলেই মোগলদের পক্ষে যোগদান করেন। এই জমিদার অনন্তরামও তখন মোগলদের পক্ষে চলে যান এবং মোগলদের শাসনের আওতাধীন জমিদারী পরিচালনা করতে থাকেন। একাধারে জমিদার বংশধররা এই জমিদার বাড়ির জমিদারী পরিচালনা করতে থাকেন। জমিদার অনন্তরামের পুত্র যাদবেন্দ্র নারায়ণ, এরপর তার পুত্র রাঘবেন্দ্র নারায়ণ, এরপর তার পুত্র নরেন্দ্র নারায়ণ এই জমিদারীর পরিচালনা করতে থাকেন। কিন্তু জমিদার নরেন্দ্র নারায়ণ ছিলেন নিঃসন্তান। তাই তিনি নিঃসন্তান অবস্থায় মৃত্যুবরণ করলে জমিদারী পরিচালনার দায়িত্ব নেন তার স্ত্রী জয় দুর্গা দেবী। যিনি ইতিহাসে দেবী চৌধুরানী নামে পরিচিত। তার নাম ইতিহাসে লিপিবদ্ধ হয় তার কর্মফলের জন্য। কারণ তিনি একজন জমিদার হয়েও প্রজাদের সাথে প্রজা বিদ্রোহ ও ব্রিটিশ বিরোধী আন্দলন একজন সক্রিয় কর্মী ছিলেন। এখানে একতলা বিশিষ্ট তিনটি ভবন আছে। এছাড়া এখানে তিনটি মন্দির আছে। পূর্বে অনেক অট্টালিকা থাকলেও এখন আর তেমন নেই, সবগুলো ধ্বংস হয়ে গেছে। এবং অনেক ভবন দখল করে বসবাস করছে, এখন কয়েকটি ভবন রয়েছে সেগুলো শ্যাওলা, লতা-পাতায় জরাজীর্ণ হয়ে রয়েছে। তবে এখনো কয়েকটি মন্দির ও পুকুর অবশিষ্ট্য রয়েছে। জমিদার বাড়ির সদর গেটটি ভেঙ্গে গেছে, বোঝার উপায় নেই যে এটা কোন জমিদার বাড়ির গেট ছিল। জমিদার বাড়ির ০৪ টি বড় পুকুর এবং ০১ টি খাল জমিদার বাড়িকে ঘিরে' খনন করা হয়েছিল। তবে পুকুরগুলো সরকারি ইজারায় চলমান আছে। জমিদারবাড়ির উত্তর-দক্ষিণ এবং পশ্চিম ও পূর্ব দিকেও বেশকিছু আবাদি জমি আছে, এসব জমি সরকারী ইজারায় চলমান রয়েছে। জমিদার বাড়ির উত্তর দিকের পরিত্যাক্ত ভবন জমিদার বাড়ির পশ্চিম দিকের পরিত্যাক্ত ভবন জমিদার বাড়ির ঐতিহাসিক মন্দির জমিদার বাড়ির ঐতিহাসিক ভবতা রাণী শিব মন্দির জমিদার বাড়ির নতুন মন্দির-১ জমিদার বাড়ির নতুন মন্দির-২ জমিদার বাড়ির পরিত্যাক্ত কুয়া "পীরগাছা রাজবাড়ি (মন্থনা জমিদার বাড়ি)!"। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "মন্থনার ঐতিহাসিক জমিদার বাড়ি/দেবী চৌধুরানীর বাড়ি"। www.unfoldbangla.com। ২০২১-০৭-৩১ তারিখে মূল থেকে আর্কাইভ করা। সংগ্রহের তারিখ ২০২১-০৭-৩১।  "ভ্রমণ: ঘুরে আসুন রংপুরে দেবী চৌধুরাণীর রাজবাড়ি"। ঢাকা টাইমস। ২০২০-০২-২৫। সংগ্রহের তারিখ ২০২১-০৭-৩১।
শ্রী জ্ঞানেন্দ্র নারায়ণ রায়ের জমিদার বাড়ি

শ্রী জ্ঞানেন্দ্র নারায়ণ রায়ের জমিদার বাড়ি বাংলাদেশের রংপুর জেলার পীরগাছা উপজেলায় অবস্থিত এক ঐতিহাসিক জমিদার বাড়ি। শ্রী জ্ঞানেন্দ্র নারায়ণ রায় জমিদার বাড়ি পীরগাছা শহরে অবস্থিত। উপজেলা সদর দপ্তরের পূর্বে ফায়ার সার্ভিস সংলগ্নে এই জমিদার বাড়িটি অবস্থিত। স্থানীয় লোকজনের কাছে রাজবাড়ি নামেই পরিচিত। প্রায় ৭৫০ একর জমি নিয়ে এই রাজবাড়ি'টির অবস্থান। রাজবাড়ি'কে ঘিরে এখানে একটি বড় বাজার হয়েছে, স্থানীয় লোকজন এটাকে পাকারমাথা বাজার নামে চিনে থাকে। রাজবাড়ি'টির জমিদার শ্রী জ্ঞানেন্দ্র নারায়ণ রায় দেশ বিভাক্তির সময় কলকাতায় চলে যায় সেই থেকে পরিত্যাক্ত হিসাবে অযত্নে পরে আছে এই জমিদার বাড়িটি। "রক্ষণারেক্ষণের অভাবে হারিয়ে যাচ্ছে মোগল স্থাপত্য শিল্পের অসংখ্য নিদর্শন"। The Daily Sangram। সংগ্রহের তারিখ ২০১৯-০৭-০৮। [স্থায়ীভাবে অকার্যকর সংযোগ]
রজতশুভ্র মজুমদার

রজতশুভ্র মজুমদার একজন ভারতীয় কবি, কথাসাহিত্যিক ও প্রবন্ধকার। তার লেখা প্রথম কবিতা প্রকাশিত হয় ১৯৯৯ সালে এবং তার প্রথম কবিতার বই বা কাব্যগ্রন্থ হল হলুদ কাগজে তৈরি, যা ২০০২ সালে কবিতা "পাক্ষিক" থেকে প্রকাশিত হয়। তিনি ২০টি বই লিখেছেন ও ৬টি বই সম্পাদনা করেছেন। রজতশুভ্র মজুমদারের জন্ম অবিভক্ত বর্ধমান জেলার কেতুগ্রামে (অধুনা পূর্ব বর্ধমান জেলা) ও তিনি সেখানেই শৈশব কাটিয়েছিলেন। বর্তমানে তিনি শান্তিনিকেতনে বসবাস করছেন। তার পিতা প্রশান্ত কুমার মজুমদার স্যার আশুতোষ মেমোরিয়াল ইনস্টিটিউশনের ইতিহাসের শিক্ষক ছিলেন। রজতশুভ্র মজুমদার বর্ধমান রাজ কলেজ থেকে ইংরেজি সাহিত্যে সাম্মানিকসহ স্নাতক ও বর্ধমান বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি লাভ করেন। ১৯৯৯ সালে সবুজ পত্র সোনার তরীর শারদ সংখ্যায় প্রকাশিত একটি ছোট্ট কবিতা মাধ্যমে কবি হিসাবে অত্মপ্রকাশ ঘটে রজতশুভ্র মজুমদারের। ২০০২ সালে তার লেখা হলুদ কাগজে তৈরি কাব্যগ্রন্থ কবিতা পাক্ষিকে এবং হলুদ বেনারসির গন্ধ নামে একটি পত্রিকাতে প্রকাশিত হয়। তার লেখা উল্লেখযোগ্য কাব্যগ্রন্থগুলি হল- অনিঃশেষ ফুলজন্ম (২০০৪- কবিতা), কবরী বাঁধি আর খুলি (২০০৫- সপ্ততর্ষী), রাধা যাবেই যমুনায়। দেশ পত্রিকার নিয়মিত লেখক রজতশুভ্র মজুমদার কবিতার পাশাপাশি গদ্য সাহিত্যেও সমান সফল। তার প্রথম গদ্যগ্রন্থ 'সামান্য লেখা' ২০১২ সালে পুনশ্চ পত্রিকাতে প্রকাশিত হয়। গদ্যগ্রন্থটির ভূমিকা লিখেছিলেন প্রখ্যাত সাহিত্যিক নবনীতা দেবসেন। ২০১৩ সালে তার লেখা সাগরপারের সাহিত্য নামে একটি বই "সোপান" থেকে প্রকাশিত হয়। ২০১৫ নতুন গল্প ২৫ নামে আরও এক্তি বই প্রকাশিত হয় "অভিযান" প্রকাশনী থেকে। হলুদ কাগজে তৈরি (২০০২) হলুদ বেনারসির গন্ধ (২০০২) অনিঃশেষ ফুলজন্ম (২০০৪) কবরী বাঁধি আর খুলি (২০০৫) রাধা যাবেই যমুনায় (২০০৮) বিদ্যুৎ-উদ্ভাসে (২০০৯) জলের আলপনা (২০১৩) একশো প্রেমের কবিতা (২০১৬) বাড়ি ভালবাসাগ্রাম (২০১৯) এই মোহভার, এত মায়াটান (২০২২) নতুন গল্প ২৫ (২০১৫) ভালোবাসায় ভোলাব (২০১৯) পানকৌড়ি ও অন্যান্য গল্প (২০১৯) চাঁদের আলোর দেশে (২০২১) প্রেমের গল্প (২০২৩) এক ডজন রহস্য গল্প (২০২৩) বাঘের সঙ্গে সেলফি ও অন্যান্য গল্প (২০২৩) সামান্য লেখা (২০১২) সাগরপারের সাহিত্য (২০১৩) স্বপ্নভঙ্গের বিশ্বভারতী (২০২২) আলেয়া বেগমের গান (২০০৭) বিশ্বভারতী ও তার ভবিষ্যৎ (২০০৯) দূরের মাটি কাছের কণ্ঠস্বর (২০১০) অভীপ্সিত রবীন্দ্রনাথ (২০১২) স্বামী বিবেকানন্দ : সার্ধশতবর্ষের আলোয় (২০১৩) মোহে নির্মোহে স্বামীজি (২০১৪ ) "২০ বছরে রজতশুভ্র মজুমদারের লেখনী জীবন"। আনন্দবাজার পত্রিকা। ১৩ অক্টোবর ২০১৮। সংগ্রহের তারিখ ২৭ জুন ২০১৯।  "অনন্য তর্পণ ....কবিতার মধ্যে দিয়েই নিজের কবিজীবনের ২০ বছর তর্পণ করলেন রজতশুভ্র মজুমদার। মহালয়ার প্রাক্কালে সেই অনুষ্ঠান হয়ে গেল মহাজাতি সদনে"। এই সময়। ২৩ অক্টোবর ২০১৮। সংগ্রহের তারিখ ২৭ জুন ২০১৯।  "Resonating diverse expressions"। www.thestatesman.com। ২৭ নভেম্বর ২০১৮। সংগ্রহের তারিখ ২৭ জুন ২০১৯।  "কবিতার মাত্রা"। আনন্দবাজার পত্রিকা। ১৮ জুন ২০১৮। সংগ্রহের তারিখ ২৭ জুন ২০১৯।
জয়নাল আবেদীন

জয়নাল আবেদীন (১৯৩৭-২০১৭) একজন ভাষাসৈনিক, সাংবাদিক, সাহিত্যিক ও চলচ্চিত্র ব্যক্তিত্ব ছিলেন। তিনি ছিলেন একজন উর্দুভাষী বাংলাদেশি। জয়নাল আবেদীন ১৯৩৭ সালের ১৫ জানুয়ারি ব্রিটিশ ভারতের যুক্তপ্রদেশের এলাহাবাদে জন্মগ্রহণ করেন। ১৯৪৭ সালে তার পরিবার বিহার থেকে পূর্ববঙ্গের সৈয়দপুরে চলে আসে। সৈয়দপুর উচ্চ বিদ্যালয় থেকে ম্যাট্রিকুলেশন পাশ করার পর তিনি ঢাকা কলেজ থেকে ইন্টারমিডিয়েট ও স্নাতক পাশ করেন। ভাষা আন্দোলন শুরু হলে তিনি উর্দুভাষী হওয়া সত্ত্বেও ভাষা আন্দোলনে যোগ দেন। তিনি ভাষা আন্দোলনের সময় দেয়াল লিখনের জন্য 'মাস্টার অব ওয়াল রাইটার' হিসেবে পরিচিতি লাভ করেন। এছাড়াও, তিনি 'বিহারি ঝনু' নামে পরিচিত ছিলেন। ১৯৫৭ সালে জং পত্রিকায় কাজ করার মাধ্যমে তার সাংবাদিকতা জীবনের সূত্রপাত ঘটে। এরপর তিনি কাজ করেন মর্নিং নিউজ, বাংলাদেশ টাইমস, চিত্রালী, ওয়াতন, এনায়। জয়নাল আবেদীন ঢাকায় নির্মিত অনেক চলচ্চিত্রের চিত্রনাট্য লিখেছেন। এসব চলচ্চিত্রের মাঝে উল্লেখযোগ্য চকোরী, জনতা এক্সপ্রেস, আনাড়ি, পায়েল, ছোট সাহেব, রাজু, দংশন, ও সংগ্রাম। তিনি বাংলাদেশের প্রথম রঙিন চলচ্চিত্র সঙ্গম এর সংলাপ ও সঙ্গীত রচয়িতা। তিনি আখতারুজ্জামান ইলিয়াস রচিত চিলেকোঠার সেপাই উর্দুতে অনুবাদ করেছেন। জয়নাল আবেদীন ২০১৭ সালের ৯ মার্চ ঢাকায় মৃত্যুবরণ করেন। তার মৃত্যুর পর রিপোর্টার্স ইউনিটি তাদের বার্ষিক সাংস্কৃতিক পুরস্কার জয়নাল সাংস্কৃতিক পুরস্কার হিসেবে নামকরণ করে। "একজন জয়নাল আবেদীন"। যুগান্তর। ৭ এপ্রিল ২০১৭। ২৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৯।  "বাংলাদেশে বিহারি ডায়াসপোরা সাহিত্য"। বিডিনিউজ২৪.কম। ১৪ নভেম্বর ২০১৮। ১৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "মৃত্যু পথযাত্রী মাস্টার অব ওয়াল রাইটার ভাষা সৈনিক সাংবাদিক ঝনু"। ইনকিলাব। ২৩ ফেব্রুয়ারি ২০১৭। সংগ্রহের তারিখ ২৮ জুন ২০১৯।  "বাংলা অন্তঃপ্রাণ উর্দুভাষী সাংবাদিক জয়নাল আবেদীন শয্যাশায়ী"। ইত্তেফাক। ২৩ ফেব্রুয়ারি ২০১৭। সংগ্রহের তারিখ ২৮ জুন ২০১৯। [স্থায়ীভাবে অকার্যকর সংযোগ] "বাংলা অন্তঃপ্রাণ উর্দুভাষী জয়নাল আবেদীন শয্যাশায়ী"। ১৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।
সাদুল্লাপুর

সাদুল্লাপুর, যা গোলাপ গ্রাম নামেও পরিচিত, ঢাকার অদূরে সাভারের বিরুলিয়া ইউনিয়নে তুরাগ নদীর তীরে অবস্থিত একটি পর্যটন আকর্ষণ। এই পুরো গ্রামটিই নানা রঙের গোলাপ ফুল দিয়ে ঘেরা। একে গোলাপ গ্রাম বলা হলেও এখানে গোলাপ ছাড়াও অনেক ফুল আছে, যেমন- জারবেরা, গ্লাডিওলাস ইত্যাদি। ঢাকায় ফুলের চাহিদা মেটাতে এই গ্রাম ভূমিকা রাখে। ঢাকার অদূরে সাভারের বিরুলিয়া ইউনিয়নের অন্তর্ভুক্ত সাদুল্লাপুর বা গোলাপ গ্রাম। মিরপুর বেড়িবাঁধের পশ্চিম পাশে সাদুল্লাপুর, শ্যামপুর, মোস্তা পাড়া ইত্যাদি গ্রাম অবস্থিত। এসব গ্রামজুড়ে রয়েছে গোলাপের রাজ্য। গ্রামের রাস্তার দু’পাশ জুড়েই গোলাপের দেখা পাওয়া যায়। তাই এ গ্রামগুলো 'গোলাপ গ্রাম' নামেই বেশি পরিচিত। শুধু সাদুল্লাহপুর নয়, আশপাশের শ্যামপুর, কমলাপুর, বাগ্মীবাড়ি গ্রামেও অসংখ্য গোলাপ বাগানের দেখা মেলে। সাদুল্লাহপুর গ্রামটি একসময় ভাওয়াল রাজার অধীনস্থ ছিল। বাণিজ্যিকভাবে এখানে প্রথম গোলাপ চাষ শুরু হয় ১৯৯০ সালে। গোলাপের চাষ লাভবান হওয়ায় ক্রমে এসব এলাকার অনেকেই এর চাষে যুক্ত হতে থাকে। পরবর্তীতে বিভিন্ন দেশি-বিদেশি ফুল – মিরিন্ডা গোলাপ, চায়না গোলাপ, ইরানি গোলাপ, জারবেরা, রজনীগন্ধা, গ্লাডিওলাস, চন্দ্র মল্লিকা ইত্যাদির চাষ শুরু হয়। গোলাপের চাষ এই অঞ্চলের মানুষের অর্থনৈতিক উন্নতিতে বড় ভূমিকা রেখেছে। গ্রামের পথের ধার ঘেঁষে রয়েছে অসংখ্য গোলাপের বাগান। লাল গোলাপের আধিক্য বেশি হলেও এর মাঝেই কিছু সাদা গোলাপ, গ্লাডিওলাস, জারবেরার বাগানও চোখে পড়ে। বিপুল পরিমাণ গোলাপের ক্রয়-বিক্রয় হতে দেখা যায় এ অঞ্চলে। লাল, নীল, হলুদ, গোলাপী, বেগুনীসহ বিভিন্ন রং ও আকৃতির গোলাপ রয়েছে। মূলত ঢাকা শহর থেকে খুব নিকটে অবস্থান করায় এবং এর প্রাকৃতিক সৌন্দর্য বেশ আকর্ষণীয় হওয়ায় এখানে দর্শনার্থীদের আগমন ঘটে। শ্যামপুর গ্রামে প্রতি সন্ধ্যায় গোলাপের হাট বসে। হাটে পাইকারি ফুল কেনাবেচা হয়। ঢাকাসহ দেশের বিভিন্ন স্থান থেকে অসংখ্য ব্যবসায়ীর আনাগোনা ঘটে সেখানে। গভীর রাত পর্যন্ত চলে এই হাট। এ ছাড়া মোস্তাপাড়ায় অবস্থিত সাবু মার্কেটেও গোলাপ বেচাকেনা হয়। গোলাপের চাহিদা সারাবছরই বিদ্যমান থাকায় চাষিরাও সারা বছরই ব্যস্ত থাকেন। তবে বিশেষ উৎসবের দিনগুলোতে চাহিদা বহুগুণ বেড়ে যায়। রাজা হরিশচন্দ্রের প্রাসাদ রাজাসন ঢিবি প্রতিবেদক, নিজস্ব। "গোলাপ ফুলের গ্রাম"। Prothomalo। সংগ্রহের তারিখ ২০২১-০২-১১।  "গোলাপ গ্রাম"। দৈনিক ইত্তেফাক। ৩ মার্চ ২০১৭। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "গোলাপের রাজ্য সাদুল্লাহপুর"। archive.vn। ২০১৯-০৬-২৭। Archived from the original on ২০১৯-০৬-২৭। সংগ্রহের তারিখ ২০২১-০২-১১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গোলাপ গ্রামে একদিন"। www.poriborton.news। সংগ্রহের তারিখ ২০২১-০২-১১। [স্থায়ীভাবে অকার্যকর সংযোগ] "গোলাপ যেভাবে বদলে দিল বিরুলিয়া ইউনিয়নের নাম"। banglanews24.com। সংগ্রহের তারিখ ২০২১-০২-১১।  শৈলী, লেখা ও ছবি : সুমন্ত গুপ্ত (২০ ফেব্রুয়ারি ২০১৯)। "গোলাপের গ্রামে"। দৈনিক সমকাল। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "ঘুরে আসুন নয়নাভিরাম গোলাপ গ্রামে"। archive.vn। ২০১৯-০৬-২৭। Archived from the original on ২০১৯-০৬-২৭। সংগ্রহের তারিখ ২০২১-০২-১১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) গোলাপের রাজ্য সাদুল্লাপুর, সাদ্দিফ অভি (৪ সেপ্টেম্বর ২০১৬)। "একদিনেই ঘুরে আসুন 'গোলাপ গ্রাম' থেকে"। বাংলাট্রিবিউন। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।
২১ নভেম্বর

২১ নভেম্বর গ্রেগরীয় বর্ষপঞ্জী অনুসারে বছরের ৩২৫তম (অধিবর্ষে ৩২৬তম) দিন। বছর শেষ হতে আরো ৪০ দিন বাকি রয়েছে। ১৭৮৩ - মন্টগোলফার ভ্রাতৃদ্বয় প্রথম বেলুনে করে আকাশে উড্ডয়ন করে। ১৮০৬ - ঐতিহাসিক বার্লিন আদেশ জারি করা হয়। ১৮৭৭ – টমাস আলভা এডিসন ফোনোগ্রাফ আবিষ্কারের কথা ঘোষণা করেন। ১৯১৮ - জার্মান সামরিক নৌবহর মিত্রশক্তির কাছে আত্মসমর্পণ করে। ১৯৪৫ - ব্রিটিশ শাসনের বিরুদ্ধে এবং আজাদ হিন্দ ফৌজের বন্দিদের মুক্তির দাবিতে কলকাতায় ছাত্র-শোভাযাত্রায় যোগ দিয়ে পুলিশের গুলিতে ছাত্রকর্মী রামেশ্বর ও আবদুল সালাম নিহত হন। ১৯৪৭ - স্বাধীন ভারতে আজকের দিনে জাতীয় পতাকা সংবলিত ডাকটিকিট প্রকাশ করা হয়। ১৯৭১ - বাংলাদেশ-ভারত মিত্র বাহিনী গঠিত হয়। ১৯৭৯ - উগ্রপন্থীরা মক্কার কাবা মসজিদ দখল করে নেয়। ১৯৯৪ - নোবেলজয়ী সাহিত্যিক ওলে সোয়েঙ্কা নাইজেরিয়া ত্যাগ করেন। ২০০২ - ন্যাটো সদস্য হওয়ার জন্য বুলগেরিয়া, এস্তোনিয়া, লাটভিয়া, লিথুয়ানিয়া, রোমানিয়া, স্লোভাকিয়া ও স্লোভেনিয়াকে আমন্ত্রণ জানায়। ১৬৯৪ - ভলতেয়ার, ফরাসি লেখক ও দার্শনিক।(মৃ.৩০/০৫/১৭৭৮) ১৮১৮ - লুইস হেনরি মর্গান, মার্কিন নৃবিজ্ঞানী। ১৯০৪ - হরেন ঘটক, বাঙালি শিশু সাহিত্যিক ও ছড়াকার। (মৃ.১৯৯৩) ১৯২১ - হীরালাল চৌধুরী, প্রণোদিত প্রজননের জনক, প্রখ্যাত ভারতীয় বাঙালি মৎসবিজ্ঞানী।(মৃ.১২/০৯/২০১৪) বেটি উইলসন, অস্ট্রেলীয় মহিলা ক্রিকেটার। ১৯৬৬ - কবির বকুল, বাংলাদেশের গীতিকার। ১৯৯১ - আলমাজ আয়ানা, ইথিওপীয় প্রমিলা দূরপাল্লার দৌড়বিদ। ১৯৭০ - চন্দ্রশেখর ভেঙ্কট রামন, নোবেলজয়ী ভারতীয় পদার্থবিদ। (জ.০৭/১১/১৮৮৮) ১৯৭৪ - পুণ্যলতা চক্রবর্তী, শিশু সাহিত্যিক।(জ.১০/০৯/১৮৯০) ১৯৮৬ - সুরেশচন্দ্র চক্রবর্তী, ভারতীয় বাঙালি সংগীতজ্ঞ ও গায়ক। (জ.১৯১৫) ১৯৯৫ - সবিতাব্রত দত্ত, নবনাট্য যুগের বিশিষ্ট অভিনেতা ও গায়ক। ১৯৯৬ - আবদুস সালাম (পদার্থবিজ্ঞানী), নোবেল পুরস্কার বিজয়ী পাকিস্তানি তত্ত্বীয় পদার্থবিজ্ঞানী।(জ.২৯/০১/১৯২৬) বিশ্ব টেলিভিশন দিবস সশস্ত্র বাহিনী দিবস (বাংলাদেশ) COPD (Chronic Obstructive Pulmonary Diseases) দিবস। Salik, Siddiq, Witness to Surrender, p123 উইকিমিডিয়া কমন্সে ২১ নভেম্বর সংক্রান্ত মিডিয়া রয়েছে।